ઓગણીસમી સદીમાં અંગ્રેજોએ સામાન્ય ભારતીયોના હક્કોની જાળવણી કરવાના નામે ભારતીય સંસ્કૃતિને ઘણી હાનિ પહોંચાડી. અંગ્રેજોએ ઘડેલા કાયદા હેઠળ પંજાબની સ્ત્રીઓને તેમની સંસ્કૃતિથી “બચાવવાના બહાને” વારસાગત મિલકતના અધિકારથી વંચિત કરવામાં આવી જેની ફળશ્રુતિ દહેજને કારણે આજના સમયમાં થઈ રહેલી હત્યાઓ છે. ભારતીય સ્ટીલ અને કાપડ ઉદ્યોગમાં થઈ રહેલા મજદૂરોના શોષણને રોકવા ભારતમાં આ ઉદ્યોગો સંપૂર્ણપણે બંધ કરી દેવાયા અને એ ઉદ્યોગોને બ્રિટનની ઔદ્યોગિક ક્રાંતિની શરૂઆત કરવા માટે બ્રિટનમાં સ્થાપવામાં આવ્યાં.